СТАНИША ТУТЊЕВИЋ

П

роф. др Станиша Тутњевић, дописни члан АНУРС-а изван радног састава, рођенје 20. но­вем­бра 1942. у селу Доњи Дет­ла­к код Дер­вен­те. Основну школу похађао је у род­ном селу (1951–1955), осмогодишњу у Дервенти (1955–1958), сред­­њу економску у Босанском Броду (1958–1962), а Фи­­лозофски факултет у Сарајеву (1962–1966). По од­служењу војног рока (1966–1967) радио је као струч­ни сарадник у Републичком сек­ре­та­ри­ја­ту за об­ра­зовање, науку, културу и фи­зич­ку кул­ту­ру (1967–1973) и Републичкој заједници кул­туре БиХ (1973–1975), а потом у Институту за књи­жев­ност у Са­рајеву (1975–1992), гдје је, у два ман­дата, био на функ­­цији директора (1984–1992). Докто­ри­рао је 1980.­­ године тезом *Социјални видови прозе у Босни и Херцеговини између два рата (1919–1941)*. У Инсти­туту за књи­жев­ност биран је у звање научног сарадника 1981, вишег науч­ног са­радника 1984. и научног савјетника 1989. године.

По избијању ра­та 1992, прешао је у Институт за књижевност и уметност у Београду, гдје је ра­дио од 1993. до 2009, када је пензионисан. Ис­тов­ре­ме­­но је, као гостујући професор, предавао предмет Компаративно проучавање јужно­сло­венских књи­жев­нос­ти на Одсјеку за српски језик и књижевност Фило­зофског факултета у Бањој Лу­ци (1995–2010). Ужа област његовог научног дјеловања је историја књижевности, са посебним акцентом на књижевну традицију у Босни и Херцеговини и шири контекст у којем се она јавља.

Учествовао је на више десетина домаћих и ино­стра­них на­уч­них скупова, приредио више научних зборника и издања срп­ских пи­са­ца.

Објављене књиге: *Ради свога разговора*. *Огледи о приповједачима Бо­с­не*, Сарајево 1972; *Отворене границе*,Сарајево 1975; *Социјална проза у Бос­ни и Херцеговини између два рата*, Сарајево1982; *Под истим углом. Сту­дије о босанскохерцеговачкој књижевној прошлости*, Сарајево1984; *Књ­и­жевне кри*­*вице и освете*. *Осврт на књигу „Књижевни живот Босне и Хер­цеговине између два рата” М. Ризвића*, Сарајево 1989; *Поезија између два рата*. *При­ло­зи са историју књижевности Босне и Херцеговине*, Сарајево 1991–1992; *Ча­сопис као књижевни облик*, Београд 1997; *Динамика српског књи­жевног про­стора*, Бања Лука2000; *Мостарски књижевни круг*, Београд 2001; *Нато на Авали*, документарна проза, Београд – Бања Лука 2001; *Тачка ос­­лонца*, Срп­ско Сарајево 2004; *Национална свијест и књижевност Мус­ли­ма­­на*, Бео­град2004; *Поетичка и поетолошка истраживања*, Београд 2007; *Пр­­ви срп­ски алтернативни часопис*, Београд2008; *Размеђа књижевних то­ко­­ва на Сло­­веснком Југу*, Београд 2011; *Босански књижeвни лонац. Развој и кон*­*тинуитет књижевности БиХ*, Бања Лука 2013; *Српски културни наратив*. *Нацрт за садржај српског културног обрасца у свјетлу косовског насљеђа*, Београд 2016; *Претварање Петра Кочића*, Источно Ново Сарајево 2017.

За до­­писног члана Академије наука и умјетности Републике Српске, изван радног састава, изабран је 21. децембра 2012. године.